Source: https://www.porada.sk/archive/index.php/t-154786.html?s=b37a3048314c52dec71f89981c0ce695
Timestamp: 2019-07-19 00:38:36+00:00

Document:
Zmeny v zákonoch od 1/2011 [Archív] - PORADA.sk
Zmeny v zákonoch od 1/2011
01.01.11,16:38
Vážení poradáci v rôznych témach sa prejednávajú konkrétne zmeny zákonov od 2011, v mnohých som však narzila na draka.
Podľa mňa povinnostou našej vlády tj. nami platených úradníkov je nás informovať komplexne a včas o zmenách na verejne prístupných portáloch.
K dnešnému dňu som ešte nenašla napr. úplné znenie Zákona o sociálnom poistení od 1/2011. Samozrejme som to hľadala tam, kde by to predovšetkým aj s komentárom malo byť, na stránke sociálnej poisťovne.
Nepáči sa mi systém práce ministra, uprednostňuje blogovanie a organizovanie "workshopov" na pôde ministerstva namiesto toho, aby jeho úrad poskytoval jednoznačné písomné informácie pre všekých občanov.
Prosím poraďákov, ak niekde natrafia na komplexné informácie ohľadne zmien zákonov od 1/2011 aby pridali link.
01.01.11,16:51
Novela Zákona o sociálnom poistení na rok 2011
http://www.zervan.sk/indexN.php?id=152&n=novela-zakona-o-socilanom-poisteni-2011
01.01.11,16:53
pripájam link na všeob. zdrav poist novinky od 1.1.2011
http://www.vszp.sk/showdoc.do?docid=940
01.01.11,23:04
Oficiálne novela zákona bola publikovaná v Zbierke zákonov až 30.12.2010, v čiastke číslo 197. Linka je tu: Novela zákona o sociálnom poistení (http://www.zbierka.sk/zz/predpisy/default.aspx?PredpisID=210046&FileName=zz2010-00543-0210046&Rocnik=2010)
Novela zákona má číslo 543/2010 Z. z.
Pritom zákon č. 1/1993 Z. z. o Zbierke zákonov stanovuje, že "všeobecne záväzné právne predpisy nadobúdajú účinnosť pätnástym dňom po ich vyhlásení v Zbierke zákonov, ak nie je v nich ustanovený neskorší deň nadobudnutia účinnosti." Iba ak je to odôvodnené naliehavým všeobecným záujmom, môže sa v právnom predpise výnimočne ustanoviť skorší začiatok jeho účinnosti, najskôr však dňom vyhlásenia v Zbierke zákonov. V tomto prípade zákon nadobudol účinnosť 2. deň po jeho vyhlásení.
ĎALEJ: 29.12.2010 bola publikovaná (oficiálne) novela zákona o zdravotnom poistení. Link je tu: Zákon 499/2010 Z. z. (http://www.zbierka.sk/zz/predpisy/default.aspx?PredpisID=210001&FileName=zz2010-00499-0210001&Rocnik=2010)
ĎALEJ: 22.12.2010 bol publikovaný (oficiálne vyhlásený) v zbierke zákonov zákon, ktorým sa novelizuje zákon o DPH. Linka je tu: Zákon č.490/2010 Z.z. (http://www.zbierka.sk/zz/predpisy/default.aspx?PredpisID=209992&FileName=zz2010-00490-0209992&Rocnik=2010)
A NAPOKON: oficiálne vyhlásená novela zákona o dani z príjmov bola tiež až 30.12.2010 v čiastke č. 197 Zbierky zákonov, linka je tu: Zákon č.548/2010 Z.z. (http://www.zbierka.sk/zz/predpisy/default.aspx?PredpisID=210051&FileName=zz2010-00548-0210051&Rocnik=2010)
Všeobecný záujem = kedykoľvek, kedy to politikom vyhovuje. Naliehavý všeobecný záujem = vždy, keď si to praje vládnúca trieda.
Podobne fiktívny pojem, ako zodpovedanie sa poslanca výlučne jeho svedomiu a vedomiu. Prečo nie voličom (občanom)? Svedomie a vedomie nie je zdrojom všetkej štátnej moci. Zdrojom štátnej moci sú OBČANIA (čl. 2 ods. 1 Ústavy SR). Svedomie a vedomie v podstate nejestvuje ako právny základ pre čokoľvek. Nie je to ani prísaha, ani nič podobné. Občania jestvujú. Kašlať na nich. Zavaliť ich trojnásobným zdanením výnosov, odvodmi, že sa pose...ú, rehotať sa do tváre demokracii. Neznášam (všetkých) politikov. Vcelku. En bloc. :mad:
03.01.11,16:59
pripájam ďalší link:
http://www.porada.sk/t154126-materialy-z-workshopu-na-mpsvr-10-12-a.html
03.01.11,17:11
K novele zákona o sociálnom poistení máte komplexné info tu:
prípadne materiál z "workshopu" nájdete už od 19.12.2010 aj na pôde www.porada.sk (http://www.porada.sk), konkrétne tu:
a keďže si skutočne nechcem nechať sadať prach na blog, info k rodičovskému príspevku nájdete tu:
04.01.11,08:58
Ešte info k rodičovskému príspevku platné od 1.1.2011 na stránkach MPSVaR:
http://www.employment.gov.sk/DIS/dis/index.php?SMC=1&id=428
04.01.11,23:08
Vážený pán podpredseda vlády SR,
dovoľte otázku: prečo sa podľa Vás SR umiestnila pri hodnotení Indexu demokracie (rok 2010) (http://en.wikipedia.org/wiki/Democracy_Index)až na 38. mieste ako "DEMOKRACIA S NEDOSTATKAMI (Flawed democracy)"? Mimochodom susedná ČR skončila na 16. priečke ako plná demokracia. Pred nami je aj Uruguaj, Maurícius, Malta, Kostarika... Od 80. miesta už ide o "hybridné režimy" a priečkou č. 113 (Madagaskar) začínajú "autoritatívne a diktátorské režimy".
Mňa nezaujímajú internetové stránky (vrátane MPSVaR), nie sú pre nikoho právne záväzné (čo ak sú napríklad heknuté?). Právne účinné a právoplatné sú pre mňa - a mali by byť aj pre Vás - LEN A IBA zákony a iné všeobecne záväzné právne predpisy, ako aj medzinárodné zmluvy, ak majú prednosť pred zákonmi SR a ďalšie predpisy, o ktorých to stanovuje zákon, VYHLÁSENÉ v Zbierke zákonov.
To ak sa na workshope dohodnete na zmene štátnych hraníc, to bude tiež platné?
Začali ste vládnuť z pozície programu "priama demokracia". A kde ste dnes? Pri závažných zmenách zákona o sociálnom poistení ste nám (občanom) nielen že nedali právo spolurozhodovania, ale na oboznámenie sa s týmito zákonnými zmenami ste nám láskavo nechali "AŽ" JEDEN PRACOVNÝ DEŇ - miesto 15 dní, na ktoré máme zákonné právo.
Poznáte znenie Federálnej Švajčiarskej ústavy (http://www.admin.ch/ch/e/rs/101/a140.html)? Ak nie, odporúčam Vám vyhľadať si ho. Tam sa v referendách (účasťou povinných) nerozhoduje o blbostiach typu "cena limuzín ministerstiev", ale rozhoduje sa povinne o KAŽDEJ ZMENE ÚSTAVY, o každom tzv. mimoriadnom federálnom zákonne, ktorým je každý zákon, ktorého vydanie Federálnemu zhromaždeniu priamo nenariaďuje Ústava, ak má platiť viac, ako jeden rok, o vypovedaní vojny a o uzatvorení mieru, o pristúpení k medzinárodným organizáciám a vystúpení z nich.
Ďalej sa musí vykonať plebiscit o ktoromkoľvek (aj už schválenom) zákone, ak do 100 dní odo dňa jeho publikovania o to požiada zároveň najmenej 50 tisíc občanov alebo 8 kantónov súčasne.
Toto je pán podpredseda priama demokracia!
Nie pseudo referendum o koncesionárskych poplatkoch.
Záverom: máme (občania) chápať Váš postup pri novele zákona o sociálnom poistení ako ústup z pozície "rozhodovanie do rúk občanov"?
13.01.11,02:33
Milý akumulátor. Pekne si to napísal, akurát si sa obrátil na nesprávneho človeka.
Tento človek pred časom radil podnikateľom a živnostníkom ako ušetriť peniaz a neporušiť zákon a aj vďaka nemu (a ľuďom, ktorým pomohol a verili mu) sa dostala SAS do parlamentu a do vlády, no ako jeden z prvých preliezol cez múr a tam sa stal jedným z najhorlivejších, ktorí teraz hádžu polená pod nohy práve tým, ktorým predtým radil a ktorí niekoľko rokov živili jeho a jeho rodinu, o ktorej tak rád rozpráva.
Také pohŕdanie podnikateľmi a živnostníkmi a útok na nich z rezortu práce a sociálnych vecí ako dosiahol za tak krátky čas tu vari ešte nebol.
- zmeny prijaté na úplne poslednú chvíľu,
- už takmer pravidelne nefunkčná webstránka esluzby sociálnej poisťovne (minulý týždeň sa nedalo minimále 4 dni vôbec nalogovať),
- z tejto ich elektronickej podatelne SP sa už nedajú tlačiť potvrdené jednostranové formuláre RLFO, hoci to bola vždy samozrejmosť
- nemožnosť odhlásiť zamestnávateľa ani v krajskom meste zo sociálnej poisťovne, pretože nové tlačivá proste NEMAJÚ,
- na webstránke socpoist vycapený neplatný RLFO, ktorý sa tvári ako platný (skutočne platný je hodený úplne od ruky),
- začalo pokutovanie za oneskorenie odovzdania (aj párdňové) mesačného výkazu - a pritom miliónoví neplatiči odvodov sú pardónovaní či prehliadaní
- pokuty za jednodňové či dvojdňové oneskorenia úhrad odvodov spred vyše piatich rokov (situácia keď platba odišla načas ale bankový prevod ju presunul do ďalšieho mesiaca)
- debilizmus pri pomenovani jedinej zmeny v RLFO - zamestnanec s pravidenym prijmom vs. nepravidelnym prijmom, hoci sa zvacsa uvadza priklad s konatelom co dostava odmenu raz do roka, ze tohto treba prihlasit na neprevidelny prijem. Ale pritom odmena raz do roka ci kazdy stvrtrok - to su predsa pravidelne prijmy!! Jednoznacny nazov mal byt mesacny prijem vs. iny (nemesacny) prijem. Navyse vec je uplne nedomyslena - ale aspon sa da ciastocne obist tento nepodarok...
A popri tom uz spoza mura hadze bomby pan Mihal v podobe ODVODOV NA VSETKO, hoci prednedávnom brojil ako treba podnikatelom pomoct a preto radil a skolil a radil a skolil. Ale co uz - Zabudol vol, ze telatom bol.
A dnes tu mame draheho ministra, ktory svoje uzasne know-how nepouziva pre rozvoj trhu prace ale pre nicenie nizsej a strednej vrstvy podnikatelov. Len on dokazal naparit odvody aj pre zivnostnikov, ktori sa vratia po preruseni zivnosti alebo, ktori zrusia zivnost a neskor si znova zalozia novu. Dokonca aj odvody na odstupne a odchodne, odvody na odmeny pri pracovnom a zivotnom jubileu ci dokonca na vreckove.
No a pri tom ako okradol pracujúce mamičky (tie, ktore išli na materskú z práce) o časť rodičovskeho prispevku uz radšej končím, lebo to mi je už na zvracanie, ked si spomeniem na tie vyjadrenia, že mamičky sú jeho srdcová záležitosť...
Každopádne ostatné rezorty sú na tom obdobne, či už sú to zvýšené dane, zrušenie odpočtu 5 násobku životného minima, nezmyselné odvody na ZP z prenájmu a dividend, či šikan-novela - o evidencii liehu atd atd...
Ešteže tí zhulenci nestihli v starom roku znížiť základné imanie sročkám na to 1 EURO!!! Snáď im to niekto ešte zatrhne, kým nebude neskoro.
Mimochodom, v Rakusku je GmBH 35.000 EUR.
22.01.11,22:21
Ul.29.augusta 8 a 10, 81363 Bratislava
Naše číslo: 9983-1/2011-BA
Bratislava, 13. januára 2011
Vec: Sprístupnenie informácií podl'a zákona c. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov
V súvislosti s Vašou žiadosťou o sprístupnenie informácie, doručenej Sociálnej poisťovni, ústredie dňa 8.januára 2011, sprístupňujeme Vám nasledujúce informácie:
Podľa § 4 ods. 2 zákona č.461/2003 Z. z. o sociálnom poistení v znení účinnom od 1.januára 2011 (ďalej len "zákon") zamestnanec na účely dôchodkového poistenia je aj fyzická osoba v právnom vztahu, ktorý jej zakladá právo na nepravidelný príjem podl'a § 3 ods. 1 písm. a) a ods. 2 a 3 zákona, okrem fyzickej osoby v právnom vztahu na základe dohôd o prácach vykonávaných mimo pracovného pomeru, žiaka strednej školy a študenta vysokej školy pri praktickom vyučovaní v období odbornej (výrobnej) praxe a člena volebnej komisie.
Podľa § 20 ods. 2 zákona povinné dôchodkové poistenie zamestnanca uvedeného v § 4 ods. 2 zákona vzniká odo dňa vzniku právneho vzťahu, ktorý zakladá právo na príjem uvedený v § 3 ods. 1 písm. a) a ods. 2 a 3 zákona, a zaniká dňom zániku tohto právneho vzťahu.
Podľa § 139b ods. 2 zákona ak zamestnancovi uvedenému v ustanovení § 4 ods.2 zákona bol vyplatený príjem zo závislej cinnosti podl'a osobitného predpisu počas trvania dôchodkového poistenia, vymeriavací základ je pomerná časť tohto príjmu pripadajúca na každý kalendárny mesiac trvania tohto poistenia v poslednom kalendárnom roku okrem obdobia, za ktoré bolo zaplatené poistné na dôchodkové poistenie z maximálneho vymeriavacieho základu; § 138 ods. 1, 6, 8 až 13 a 18 zákona platia rovnako.
Fyzická osoba nadobúda postavenie zamestnanca na účely sociálneho poistenia za predpokladu splnenia dvoch podmienok súčasne,ktorými sú:
existencia právneho vztahu, ktorý zakladá právo na príjem zo závislej činnosti na účely sociálneho poistenia,
existencia práva na príjem zo závislej cinnosti podl'a v § 5 ods. 1 písm. a) až h), ods. 2 a 3 zákona č. 595/2003 Z. z. o dani z príjmov v znení neskorších predpisov, okrem nepeňažného príjmu z predchádzajúceho právneho vzťahu, ktorý zakladal právo na príjem zo závislej činnosti, poskytnutého z prostriedkov sociálneho fondu.
Právny vzťah, ktorý zakladá právo na príjem zo závislej činnosti na účely sociálneho poistenia, je každý právny vztah, v ktorom je fyzická osoba zmluvnou stranou alebo zúčastnenou stranou na výkon činnosti. Právny vzťah, ktorý zakladá právo na príjem zo závislej činnosti, je napríklad aj právny vzťah založený zápisom do obchodného registra (napríklad zápis konatel'a alebo spolocníka spoločnosti s ručením obmedzeným).
Príjmom zo závislej činnosti je aj príjem za prácu spoločníkov a konateľov spoločností s ručením obmedzeným.
V situácii, ak má fyzická osoba, ktorá je zároveň konateľom, uzatvorený právny vzťah, z ktorého jej plynie právo na príjem zo závislej činnosti podľa § 5 ods. 1 písm. a) až h), ods. 2 a 3 zákona č. 595/2003 Z. z. o dani z príjmov v znení neskorších predpisov, má od 1.januára 2011 postavenie zamestnanca na účely sociálneho poistenia.
V prípade, ak konateľovi žiaden právny vzťah nezakotvuje právo na príjem zo závislej činnosti, tento konateľ nemá postavenie zamestnanca na účely sociálneho poistenia.
V prípade, ak vyššie uvedený právny vzťah existuje a je v ňom zakotvené právo na príjem zo závislej činnosti, ale žiadna odmena konateľovi nebude počas roka poskytnutá, takéhoto konatel'a je zamestnávatel' povinný prihlásiť na povinné dôchodkové poistenie.
V mesiacoch, kedy nie je konateľovi vyplatená odmena alebo iný príjem, zamestnávateľ tohto zamestnanca nevykazuje na tlačive: Mesačný výkaz poistného a príspevkov.
Zamestnávateľ je povinný predložiť tlačivo Výkaz poistného a príspevkov (pozor, nie tlačivo - Mesačný výkaz poistného a príspevkov) až v prípade vyplatenia odmeny, príjmu tomuto zamestnancovi, ktorá sa pomerne rozpočíta ako vymeriavací základ na kalendárne mesiace trvania poistenia v poslednom kalendárnom roku trvania poistenia, podl'a ustanovenia § 13gb ods. 2 zákona.
Konateľa, ako zamestnanca na účely dôchodkového poistenia, ktorý nadobudol toto postavenie na základe novely zákona, je zamestnávateľ povinný prihlásiť do registra poistencov a sporiteľov starobného dôchodkového sporenia najneskôr do 31.januára 2011.
Spoločník alebo konateľ spoločnosti s ručením obmedzeným, ktorému bude ako osobe podieľajúcej sa na základnom imaní tejto spoločnosti, spoločnosťou vyplatený podiel na zisku, ktorý nie je príjmom zo závislej cinnosti podl'a § 5 ods. 1 písm. a) až h) a ods. 2 a 3 zákona o dani z príjmov, sa nepovažuje za zamestnanca na účely sociálneho poistenia a spoločnosti nevzniká povinnosť prihlásiť tohto do registra poistencov a sporiteľov starobného dôchodkového sporenia.
Sociálna poisťovňa, ústredie, Odbor právnej služby
:mee::mee::mee:
Nové povinnosti aj na TOMTO (http://www.hontmedik.eu/nove-povinnosti-odpoved-ustredia-socialnej-poistovne/) webe.
26.01.11,12:52
Fíííííííha- Paráda. Tak toto čítať na Porade je sviatok sviatkov. Ale pozor chlapi, stačí silnejší akumulátor, a ani Shaman vám nepomôže, jednym enterom ste FUČ!!!!:);) :D:---. A až to by bola ujma Porady.
26.01.11,23:06
I forget about hate. I accept all opinions of the people (without exception) who wanna stop me. Because of tolerance is one of the main principles of the democracy. Non violence. It is second main principle of democracy. Violence is a tool for weak people. My ideas are strong, so I do not need violence...
Zabudol som nenávidieť. Akceptujem všetky názory ľudí (bez výnimky), ktorí ma chcú zastaviť. Pretože TOLERANCIA je jedným zo základných princípov DEMOKRACIE. Nenásilnosť. To je druhý základný princíp demokracie. Násilie je nástroj slabochov. Moje idey sú silné, preto nepotrebujem násilie... :)
Ani entery, ani nič podobné...
P.S.: Mám veľkú túžbu, možno i modlitbu: Pokiaľ by mali raz všetci naši politici letieť v raketopláne, čo by vybuchol ako Challenger, nech mi je dovolené - hoci len na pol oka - vidieť ten výbuch - a môžem oko zavrieť a v pokoji zomrieť. ;)
27.01.11,04:15
P.S.: Mám veľkú túžbu, možno i modlitbu: Pokiaľ by mali raz všetci naši politici letieť v raketopláne, čo by vybuchol ako Challenger, nech mi je dovolené - hoci len na pol oka - vidieť ten výbuch - a môžem oko zavrieť a v pokoji zomrieť. ;)Tebou napísané si dám zarámovať ako spomienku na Poradu a dnes idem s pozitívnou energiou dobývať svet.;):)
28.01.11,20:08
ja len dodám: padla mi sánka
akumulátor, rada ťa budem čítať aj v budúcnosti :)

References: § 4
 § 3
 § 20
 § 4
 § 3
 § 139
 § 4
 § 138
 § 5
 § 5
 § 13
 § 5